আপ্পিরা আমার, যদি এই পোস্টে ভুইলা আইসা পড়েন তবে আর আগে বাইড়েননা। ইহা আমার সবিনয় অনুরোধ। ইহা বান্দার একান্তই গোপন কথা, তার অন্তরের সেক্যুলার সব দুঃখ গাঁথা। কাহারো সঙ্গে মিলিয়া গেলে তাহা নিতান্তই কাকতলীয়। এই কয়মাস বুকের ভিতরের কষ্টগুলান পাথর চাপা দিয়া রাখছিলাম। ভাবছিলাম কাউরে  কমুনা। কিন্তু আজ কি যে কি হইলো, সব কথা কেন যেন বুক ফাইটা বাইর হইয়া আসতে চাইতাছে। নিজের সঙ্গে অনেক যুদ্ধ করিলাম, কিন্তু না, আর কতো। শেষমেষ নিজের ব্লগে সব লিখিয়া রাখিব বলিয়া স্থির করছি। আজ হতে শত বর্ষ পরে যদি কেউ আমার কষ্টটা বুঝিতে পারে।    কথা যা হইতাছিলো ,পিকনিকের সংবাদ যখন শুনিলাম তখন মনটা খুশীতে কেমন যেন মোচড় দিয়া উঠছিল, শক্ত কইরা হাল ধরিলাম। মনে মনে গান ধরিলাম,  চুল পাকিলে লোকে হয়না বুড়ো, আসল প্রেমের বয়স এইতো শুরু। সাধের ক্যামেরাখানা বারে বারে নাড়িয়া চাড়িয়া দেখিতেছিলাম। পরের দিন বাজারে গিয়া  একখান ইয়া লম্বা লেন্সও কিনিয়া আনিলাম। আজকাল ডিএসলার এর লগে একহাত লম্বা লেন্স না বসাইলে ভাব আসেনা। মনে মনে ভাবিতেছিলাম ইয়া লম্বা এই লেন্স খানা যখন বুক বরাবর ক্যামেরার সঙ্গে ঝুলিতে থাকিবে তহন কি স্মার্টটাই না আমারে লাগবো। আহারে কচি কচি সব আপ্পিরা পিকনিকে আইবো আর তেড়া তেড়া চোখে তাকাইবো। আচ্ছা সবই তো হলো, কিন্তু আমার এটিচিউডটা কিরকম হইবো তাহাই তো ঠিক হইলোনা। আচ্ছা ঠিক করতাছি। প্রথম প্রথম শুধু প্রকৃতির ছবি তুলিতে ব্যস্ত থাকিতে হইবে , এমন একখান ভাব লইবো যেন অমৃতে এই বান্দার অরুচি আছে। সে নিতান্তই এক প্রকৃতি  প্রেমী। আহা কি প্রশান্ত কাশ বন, ওই সুদূরে যেন কোন আজানার হাতছানি। ছোট্ট তরী ঘাটে বাঁধা, বাঁকা ফাঁদ পেতে টানিয়া এনেছে দুইটি তটের হিয়া ইত্যাদি চলিবে কিছুক্ষণ। একফাঁকে সবাইরে হালকা কইরা জানাইয়া দিমু, ঐ দূরে কাশ বনে নদীর চরে ( মানে নিরালায় ঝোপঝাড়ে) ছবি যা আইবো না, ঝাক্কাস!!    সন্দেহের কোন কারণ নাই। আমিতো আমার জন্য তুলিতেছিনা, আমি তুলিতেছি ফটোব্লগে দিবার লিগা। যাহারা পিকনিকে আইতে পারে নাই তাহাদের দেখিবার সাধ আহ্লাদ আছেনা? ইহা আমার কর্তব্য, আর কর্তব্য কর্মে আমি সদা অটল।    আস্তে আস্তে কথা আগে  বাড়িবে, পরিচয় হইবে। ছবি তুলিতে তুলিতে কাহারো হাসির প্রশংসা করিব, কাহারো বা চোখের, সুযোগ বুঝিয়া কখনো নুপুর পরা পায়ের। ছবি সংগ্রহের লিগা আমার ইমেইল আইডিও প্রকাশ করিতে হবে কৌশলে। সকাল গড়াইয়া দুপুর হইবে। ক্রমে ক্রমে আমার টইটুম্বর জ্ঞান এদিক ঐদিক দিয়া বাইর হইতে থাকিবে। কথায় কথায় একফাঁকে জানাইয়া দিবো যে আমি পাঁড় সেক্যুলার, চেতনা আমার কলিজার ভিতর ঝাপা ঝাপি করে, খালি ঝাপা ঝাপি করে । আহ, তখনই ঘটবে ঘটনা। মাইয়ারা সব পতঙ্গের লাহান এই গিয়ানীর জ্ঞানের আগুনে আত্মাহুতি দেওনের লিগা লাইন ধইরা খাড়াইয়া যাইবো। আহারে কখন আইবো সেই  শুভক্ষণ? কখন? কখন? আচ্ছা আমি যেভাবে ভাবতাছি সেভাবে সব ঘটিবেতো?    চুপি চুপি কইয়া রাখি।যদিও কেউ আমারে কখনো বাম বা ডান কোন তরিকার মধ্যেই কাউন্ট করেনায়, জীবনে এই লাইনে কখনো মুখও পাই নাই, তয় নিজেরে নিজে আগবাড়ায়ে বামপন্থি দাবি করতে কেমন যেন এক গুষ্ঠি সুখ অনুভূত হয়। লেনিন নামে এক পাব্লিকের কথা হুনছি বটে, মাগার হের আর্টিকেল গুলান জীবনে ছুঁয়ে দেখা হয়নাই। তয় কি, মাইয়ারা তো আর অত ডিপে যাইবোনা। নবী রাসুলরে কইষা গালি দিমুনে দুইখান, ব্যাস কেল্লাফতে। আর দু একটা টার্ম তো জানাই আছে। কি যানি কি কয় দ্বান্দিক বস্তুবাদ,  শোষন, লুম্পেন বুর্যোয়া ,এগুলি মাঝে মাঝে কথার ফাঁকে কৌশলে ঢুকাইয়া দিমুনে। সব প্লান পাক্কা। বলে বলে ছক্কা।    আমার এক তালেবর বন্ধু আছে। তারে ফোনে বলছিলাম দোস্ত তুই তো আমার মতনই ভালো মানুষ, সরল সোজা নির্বিবাদী, আমাদের চাওয়া পাওয়া বলতে তো সেই একটাই, যানা একখান ঝাক্কাস দেইখা পিকনিক স্পট সিলেক্ট কইরা ফালা। যদিও কয়েক গোছা চুল পাকছে আমাদের, তয় কি। রংচঙ্গা টাইট গেঞ্জির লগে যখন একখান জিন্স হাঁকায়মু, সব সাইজ হইয়া যাইবো,কি কস। বন্ধু আমার জানপ্রান দিয়া খাটছিল, দোষ দিমুনা। আল্লাহর কচি কচি নেয়ামতের ঘ্রাণ পাইলে  আমার মতন হেরও হুস থাকেনা।    কিন্তু বিধি বাম। ইনাইয়া বিনাইয়া কত ভাবেই পিকনিক জমাইতে চাইলাম, কিন্তু তেমন সাড়া পাইলামনা। শুরুটা ভালয় হইতাছিল, তয় কি থেকে যে কি হইলো শেষমেষ সব আওলাইয়া গেল। পাবলিক খাইলোনা। সুশীল চেতনার কসম কাটিলাম তাও আইলনা। এমনকি এতদিনের বিশ্বস্ত আপাজান (রাঃ) অসুস্থতার অজুহাত দিয়া পাশ কাটাইল। অথচ সেই আপনি ডাক দিলে কোন ফাইফরমাস গায়েগতরে খাইটা তুইলা দেইনাই আপনি কন? যাউকগগা, পাবলিক দেহি আইজকাল খুব ধুরন্ধর হইয়া গেছে। মুখে মুখে আমারে ঠিকই ইন্টেলেকচুয়াল কইয়া তাল গাছে উঠাইয়া রাখে , মাগার ডাক  দিলে শুধু মুখ টিপিয়া দূরে দাঁড়াইয়া হাসে। আসলে আমারি ভুল। হেরা যা বুঝার দেখি সবই বুঝে, কিন্তু হেরা যে সবকিছু বুঝে হেইডা বুঝতে আমি অনেক দেরী কইরা ফালাইছি। অনেক বেশী দেরী। কি দরকার ছিল নিজেরে এইভাবে সং সাজাইবার।